عدالت

ڪورٽ  ھڪ اھڙو ٽربيونل آهي جيڪو انصاف فراهم ڪرڻ لاء جوڙيو ويندو آهي؛ خاص طور تي ھڪ يا ٻن ججن تي مشتمل سرڪاري باڊي جيڪي تڪرار نبيرن. ھڪ يا وڌيڪ جج بہ ڪورٽ سڏبا آهن.ليجسليٽو اسيمبلي کي بہ ڪورٽ چئبو آهي.اھڙي جاء جتي عدالتي نظام ھيٺ انصاف فراهم ڪيو وڃي ان کي بہ ڪورٽ چئبو آهي. اھڙي عمارت جتي جج تڪرار جي نبيري لاءِ ۽ انصاف جي فراهميءَ لاءِ ڪم ڪن ان کي بہ ڪورٽ چئبو آهي.Brayan A. Garner: Black's Law Dictionary: 10th edition page 431انھن ۾ ڪورٽ آف لا ۽ ڪورٽ آف ايڪئٽي شامل آھن. ڪورٽ آف لا اھڙو عدالتي ٽريبيونل آهي جيڪو ملڪ يا رياست جي قانونن تحت ڪم ھلائيندي آهي، ۽ ڪامن لا تحت جوڙيل قاعدن ۽ اصولن تحت ھلندي آھي. ڪورٽ آف ايڪئٽي کي ايڪئٽي وارو اختيار ھوندو آھي، اھا تڪرارن کي ايڪئٽي جي اصولن، قائدن قائم ڪيل مثالن يا پرسيڊنٽ تحت نبيرڻ جا فيصلا ڪندي آهي.اھا ڪورٽ چانسري جي ضابطن ۽ نمونن جي پيروي ڪندي آهي.Brayan A. Garner: Black's Law Dictionary: 10th edition page 430، 431

ٽريفڪ ڪورٽ
ڪورٽ جنھن کي پارڪنگ جي ڀڃڪڙين ۽ روڊ جي قانونن جي انحرافي جي ڏوھن جا ڪيس ٻڌڻ جو اختيار ھوندو ھيوBrayan A. Garner: Black's Law Dictionary: 10th edition page 40

ڪمشنر جي ڪورٽ
ھن ڪورٽ جو درجو عدالتي ٽريبيونل وارو نہ ھوندو آھي بلڪہ انتظامي ھوندو آھي. ھن ڪورٽ کي  ڪائونٽي يا ضلعي جي معاملن ٻڌڻ جو اختيار ھوندو آھي.Brayan A. Garner: Black's Law Dictionary: 10th edition page 430

بيڊ سائيڊ ڪورٽ
اھڙي عدالتي ڪاروائي جيڪا ڪنھن اھڙي ڌر يا گواھ جي بستري جي ڀر ۾ ھلائي وڃي جيڪو بيماري يا ڪنھن معذوري جي ڪري ڪورٽ ۾ حاضر ٿي نہ سگھي.

سرڪٽ ڪورٽ
اھڙي ڪورٽ جنھن جي ٻڌڻ جو اختيار گھڻين ڪائونٽين، يا ضلعن، يا رياستن تي ھجي۽ اھا ڪورٽ انھن سمورن علائقن ۾ وڃي مجلس ڪري ته ان کي سرڪٽ ڪورٽ سڏبو آهي. انگريزي قانون تحت ھر اھا ڪورٽ جيڪا ننڍن شھرن ۾ لڳي جنھن ۾ جج وڏي شھر کان اچي ان کي سرڪٽ ڪورٽ چئبو آه

ڪامن ويلٿ ڪورٽ
آمريڪا جي ڪجهه رياستن ۾ عام اختيار سماعت واري ھڪ ڪورٽ.پينسلوانيا رياست جي ھڪ ڪورٽ جنھن کي رياست خلاف مقدمن ٻڌڻ جي اختيار سان گڏوگڏ رياستي ادارن ۽ ڪارندن جي حڪمن جي نظرثاني جا اختيار آھن 

آئيني عدالت
اھڙي ڪورٽ جنھن جو نالو ۽ تفصيل آئين ۾ ڏنل ھجي، ۽ جنھن کي آئين جو تحفظ مليل ھجي ان کي آئيني عدالت چئبو آھي. جيئن جرمنيءَ ۾ رياست جون آئيني عدالتون ۽ وفاقي آئيني عدالت.پاڪستان ۾ سپريم ڪورٽ، فيڊرل شريعت ڪورٽ ۽ ھاء ڪورٽون ملڪ جون آئيني عدالتون آهن.

ڪائونسلر ڪورٽ
ڪورٽ جيڪا ڪنھن ملڪ جو ڪائونسلر  ڪنھن ٻئي ملڪ جي علائقي ۾ ھلائيندو  آھي. اھي ڪورٽون ملڪن جي وچ ۾ عھدنامن ذريعي ٺھنديون آھن جن کي صرف سول ڪيس ٻڌڻ جو اختيار ھوندو آھي. آمريڪا جي آخري ڪائونسلر ڪورٽ مراڪش يا موروڪو ۾ ھئي جنھن کي 1956 ۾ ختم ڪيو ويو.

 حوالا